आज से फ्लिपकार्ट पर बिकेगा Asus Zenfone Max Pro M1 । Powerful variants of Asus Zenfone Max Pro M1 will be sold at Flipkart today- Hindi Gizbot
| Updated: Thursday, July 26, 2018, 16:06 [IST]
भारत में कुछ दिनों पहले ताइवान की कंपनी आसूस की काफी चर्चा हो रही थी। आसूस ने पिछले कुछ महीनों में भारत में काफी अच्छे फोन लॉन्च किए हैं। इस साल के अप्रैल के महीने में भारत इस कंपनी ने Asus ZenFone Max Pro M1 को लॉन्च किया था। लॉन्च के वक्त कंपनी ने इस स्मार्टफोन के एक दूसरे वेरिएंट के बारे में भी बताया था। इस फोन का दूसरा वेरिएंट 6 जीबी रैम वाला स्मार्टफोन है।
आज से फ्लिपकार्ट पर बिकेगा नया वेरिएंट
Asus के इस मॉडल में 6 जीबी रैम वाला यह स्मार्टफोन सबसे ज्यादा पॉवरफुल वेरिएंट है। इस वेरिएंट की बिक्री आज से भारत में भी शुरू हो गई है। आपको बता दें कि यह शानदार स्मार्टफोन आज से भारत में एक्सक्लूसिव तौर पर फ्लिपकार्ट पर उपलब्ध होगा। Asus ने पिछले कुछ महीनों भारत में कई शानदार स्मार्टफोन को लॉन्च करके सुर्खियां बटौरी है। उन्हीं में से एक Asus ZenFone Max Pro M1 का 6 जीबी वेरिएंट भी है।
इस स्मार्टफोन की कीमत
आपको बता दें कि Asus ZenFone Max Pro M1 के इस वेरिएंट की कीमत 14,999 रुपए है। आपको याद होगा कि हाल ही में कंपनी ने Asus ZenFone 5Z को लॉन्च किया था। इस फोन की मार्केट में काफी चर्चा की जा रही है। जिसके बाद कंपनी ने इसी महीने के अंत में Asus ZenFone Max Pro M1 के नए वेरिएंट को भी लॉन्च करने की बात कह दी है। बढ़िया कैमरा सेटअप इस नए वेरिएंट के फीचर पर गौर करें को इसमें पहले के वेरिएंट से कुछ अलग फीचर्स हैं।
कैमरा सेटअप भी बढ़िया
इस फोन में भी डुअल कैमरा सेटअप है। इसके प्राइमरी कैमरा 16 मेगापिक्सल और सेकेंडरी कैमरा 5 मेगापिक्सल का है। इसके अलावा सेल्फी और वीडियो कॉलिंग के लिए भी इस स्मार्टफोन में 16 मेगापिक्सल का कैमरा एफ2/.0 अपर्चर के साथ है। कुल मिलाकर इस स्मार्टफोन का कैमरा सेटअप काफी अच्छा है। वहीं इस फोन के रंग की बात करें तो इसमें दो कलर वेरिएंट भी है। यह फोन डीपसी ब्लैक और ग्रे रंग में उपलब्ध होगा। स्मार्टफोन के शानदार फीचर्स इस फोन में 5.99 इंच का फुल-एचडी फुल-व्यू आईपीएस डिस्प्ले है।
हार्डवेयर और सोफ्टवेयर में भी शानदार
जिसका रिज्यॉल्यूशन 1080x2160 पिक्सल है और स्क्रीन 8:9 आस्पेक्ट रेशियो वाली है। डुअल सिम वाला यह स्मार्टफोन 2.5डी कर्व्ड ग्लास पैनल के साथ आता है। इस फोन में 6 जीबी रैम के साथ 64 जीबी स्टोरेज है। इसके अलावा इस फोन की इंटरनल स्टोरेज को आप 2 टीबी तक माइक्रोकार्ड की मदद से बढ़ा भी सकते हैं। आपको बता दें कि यह फोन एंड्रॉयड 8.1 ओरियो पर रन करता है। इसमें ऑक्टा-कोर क्वालकॉम स्नैपड्रैगन 636 प्रोसेसर का इस्तेमाल हुआ है। इसके अलावा ग्राफिक्स के लिए इसमें एड्रेनो 509 जीपीयू इंटिग्रेटेड है।
Asus announced the upgrade version of Zenfone Max Pro M1. The company has introduced this smartphone in India for Rs. 14,999. The smartphone will have 6GB of RAM and 64 GB of storage. These phones will be available on Flipkart today ie 26th July for the Indian fans of Asus.